Chng-kha chhin-ke chhēng súi-súi ji̍p-siâⁿ khì hō͘ to͘-chhī chhin-ke chhiáⁿ. To͘-chhī chhin-ke chiâⁿ ū sêng-ì, sûi tō pān kah 1-tè-toh khiau-khiau-khiau, ū hî ū bah ia̍h-ū pang-kah, beh hó-hó lâi chiau-thāi i. 庄腳親家穿súi-súi入城去 hō͘都市親家請。都市親家chiâⁿ有誠意，隨tō辦kah 1-tè桌khiau-khiau-khiau，有魚有肉亦有pang-kah，beh好好來招待伊。
Chiú-iàn khai-sí--a, kui toh-téng chheⁿ-chhau lut-lut, chng-kha chhin-ke chhùi-nōa kiông-beh lâu--chhut-lâi. I tī gia̍h--leh, nn̄g-lúi ba̍k-chiu tián kah tōa-tōa-lúi, hiòng 1-pôaⁿ kiuⁿ-si-chhá-tōa-tn̂g kim-kim siòng. 酒宴開始--a，規桌頂chheⁿ-chhau lut-lut，庄腳親家嘴瀾強beh流--出-來，I箸 gia̍h--leh，兩蕊目睭展kah大大蕊，向1盤薑絲炒大腸金金siòng。